**Lag Baomer Board - לוח משחק לג בעומר**

#### ****גילאים**** ****8 - 10****

#### ****גודל קבוצה**** ****10 - 20****

#### ****משך הפעולה :**** ****45 דקות****

**מטרת הפעולה**

משחק מסלול לל"ג בעומר

**תוכן הפעולה**

מהלך הפעולה:

- המשחק כולל מסלול בן 33 משבצות.

- קובייה.

- חיילי משחק כמספר הקבוצות.

- כרטיסי משימה.

- כרטיסי הפתעה.

- כל האביזרים הנצרכים למשימות.

מהלך המשחק :

- מחלקים את המשתתפים לארבע או חמש קבוצות, רצוי בדרך מתודית.

- כל קבוצה מקבלת חייל משחק.

- מקדימים ומספרים: אנחנו מנסים להגיע מהיום הראשון של פסח עד לל"ג בעומר. הקבוצה שתגיע ראשונה למדורה – תנצח! [לבוגרים יותר – אפשר להוסיף את עניין מנהגי האבלות עד ל"ג בעומר, שאנחנו רוצים לצאת מהם וכד', אפשר לציין את משמעות המדורות כמודיעות ומבשרות על הניצחון נגד הרומאים (הדלקה מהר להר) או כל עניין אחר כדי להכניס משמעות למשחק].

- נציג מכל קבוצה זורק את הקובייה. הקבוצה בעלת התוצאה הגבוהה ביותר מתחילה.

- כל קבוצה בתורה זורקת את הקוביה, מתקדמת לפי התוצאה וממלאת אחר ההוראות.

- רוב המשימות מיועדות לכל הקבוצות יחד, על מנת לא לאבד עניין של המשתתפים.

רצוי להביא פרסים קטנים או סוכריות לשלבים הראשונים של המשחק.

 מהלך המשחק:

1.   התחלה (אפשר להוסיף ציור של מצה)

2.

3.

4.   משימה

5.

6.

7. שביעי של פסח. המתינו בתור לחציית ים סוף.

8.

9. הפתעה

10.

11.

12. משימה

13.

14.

15. משימה

16.

17.

18. הפתעה

19.

20. יום העצמאות - התקדמו משבצת בשמחה

21.

22.

23.

24. משימה

25.

26.

27. משימה

28.

29.

30. לא אספתם מספיק עצים למדורה, המתינו תור במקום.

31.

32.

33.ל"ג בעומר שמח... (ציור של מדורה)

כרטיסי משימות:

משימה 1:

 ר' שמעון בר יוחאי ובנו התחבאו במערה במירון. שם הם אכלו חרובים ושתו מים.

הקבוצה הראשונה שתסיים לאכול חרוב ולשתות כוס מים – תתקדם משבצת.

משימה 2:

מסביב למדורה אנו עורכים מעגל של אבנים, כדי למנוע התפשטות של האש.

הקבוצה הראשונה שתצליח לאסוף ולסדר מעגל מעשר אבנים – תתקדם משבצת.

משימה 3:

על כל קבוצה לשלוח נציג למרוץ של תפוח אדמה בכף.

קבוצתו של המנצח – תתקדם משבצת.

משימה 4:

לקריאת "שלוש ארבע ו.." כל קבוצה צריכה לבחור, ולשיר שיר של ל"ג בעומר.

הקבוצה שתשיר ראשונה, יפה וברור – תתקדם משבצת.

משימה 5:

ל"ג בעומר הוא היום ה-33 לעומר.

הקבוצה שתסיים ראשונה לעמוד בצורת המספר 33 – תתקדם משבצת.

משימה 6:

שמו של מנהיג המרד הוא בר כוכבא.

הכינו כוכב (בעל 5 קודקודים) ממקלות קטנים.

הקבוצה שתסיים ראשונה תתקדם צעד אחד.

משימה 7:

ר' עקיבא קנה לאשתו תכשיט שנקרא "ירושלים של זהב".

יש לכם 2 דקות לבנות דגם של ירושלים מחומרים שימצאו בסביבה.

הדגם המרשים ביותר ינצח ויזכה את הקבוצה בהתקדמות של שתי משבצות.

משימה 8:

ר' עקיבא היה רועה את הצאן של כלבא שבוע עד גיל 40.

הקבוצה הראשונה שתצליח להסתדר בצורה של רועה וכבשים תתקדם משבצת.

משימה 9:

תלמידי רבי עקיבא מתו בגלל שלא נהגו כבוד זה בזה.

מנו תכונה טובה אחת על כל חבר בקבוצה שלכם.

**ובזה אין מנצחים!!!!**

משימה 10:

שירו את הפיוט בר יוחאי מההתחלה ועד הסוף - בלי להתייאש באמצע...

הקבוצה המנצחת – שלא התייאשה ששרו בה כל חברי הקבוצה, וששרה הכי בקול.

משימה 11:

על כולם לשיר את השיר: "אמר רבי עקיבא ואהבת לרעך כמוך זה כלל גדול בתורה" כאשר כל ילד שר מילה אחת בתורו. קבוצה שבה טועים – תפסל. הקבוצה האחרונה שנשארת – תתקדם שתי משבצות.

כרטיסי הפתעות:

צבאו של בר כוכבא ניצח בקרב- התקדמו 3 משבצות...

לרבי עקיבא נהרגו 12 אלף תלמידים, חזרו שני צעדים אחורה.

כמה תכשיטים מפורסמים קנה רבי עקיבא לאשתו רחל, התקדמו מס' זה של צעדים.

כמה ילדים הצליחו לשכנע את הרומאים כי הם משחקים בחץ וקשת ולא לומדים תורה? התקדמו שלושה צעדים.

הרומאים תפסו את רבי עקיבא על שלימד תורה, חזרו שלושה צעדים אחורה.

רבי שמעון בר יוחאי ובנו נאלצו להסתתר במערה. חזרו צעד אחד אחורה.

**ניתן לשנות לשפר כרצונכם ..**

**ל"ג בעומר**

**מטרות השיעור:**

1. התלמיד יכיר את שלושת הדמויות הקשורות לל"ג בעומר:

 ר' שמעון בר יוחאי, בר-כוכבא ור' עקיבא.

2. התלמיד יכיר את מנהגי ספירת העומר ול"ג בעומר.

**כיתות ג'-ה':**

כיתות ו'- ח' מופיעות בהמשך.

1. **פתיחה:** המדריך נכנס בדמות מימי בר-כוכבא, מתאר את התקופה עד לנצחון המלחמה בל"ג בעומר.

"אני לא יודע מאיפה להתחיל, הכל קרה כ"כ מהר, בלי תכנון מוקדם... זה התחיל כשהרומאים כבשו את הארץ והתחילו לחוקק חוקים ודרשו מאיתנו היהודים להעביר להם כסף, המצב נהיה בלתי נסבל...

איכשהו באופן פתאומי קם מנהיג שאירגן מרד ושמו בר-כוזיבא, אתם בוודאי מכירים אותו בשם שניתן לו ע"י ר' עקיבא: בר-כוכבא.

בר-כוכבא גייס לצבאו לוחמים רבים, כששמעתי על כך רציתי להצטרף, אבל זה לא היה כ"כ פשוט.

כדי לנסות את חייליו בר-כוכבא הכריז כי רק מי שיקטע את אצבעו יוכל להצטרף. למזלי היה לי את האומץ והצטרפתי ללחימה ברומאים. את המרד עודד ר' עקיבא ועל-כן כל תלמידיו הצטרפו למרד זה, יחד יצאנו להלחם ברומאים ולהשיב את הכבוד האבוד של ממלכת יהודה.

בהתחלה לא כ"כ הלך לנו... לאט לאט למדנו להילחם, התפזרנו בכל ארץ יהודה, כבשנו עיר אחר עיר, מבצר אחרי מבצר...

ואז ביום י"ח באייר הצלחנו להדוף את האוייב הרומאי ולכבוש לזמן מה אפילו את ירושלים! מיד הדלקנו על ראשי ההרים מדורות על מנת לפרסם תא הבשורה שירושלים בידי ישראל! הנצחון הזה נתן לנו כח להמשיך, לעמוד על שלנו, לא להכנע ולהאמין במי שאנחנו.

יום הנצחון י"ח אייר, הוא יום ל"ג בעומר".

\*\*(לאחר הקטע הנ"ל, כדאי לשאול את התלמידים מיהו ר' עקיבא? ומה הם יודעים עליו?) מה שמוביל לקטע הבא...

2. את המדרש הבא ניתן לספר או להמחיז... (מה שבא...)

|  |  |
| --- | --- |
|  | ר' עקיבא היה רועה של בן כלבא שבוע ראתה אותו בתו שהיה צנוע ומעולה אמרה לו: אם מתקדשת אני לך, הולך אתה לבית המדרש? אמר לה, הן. התקדשה לו בצנעה ושילחה אותו שמע אביה, הוציא אותה מביתו והדירה הנאה מנכסיו. (נישל אותה מירושתו) הלך (ר' עקיבא) ישב שתים עשרה שנה בבית המדרש כשבא הביא עמו שנים עשר אלפי תלמידים שמע (ר' עקיבא) זקן אחד שאומר לה: עד כמה את מתהלכת אלמנות חיים אמרה לו, אם הוא מציית לי, ישב שתים עשרה שנים אחרות אמר (ר' עקיבא), ברשות אני עושה חזר הלך וישב שתים עשרה שנים אחרות בבית המדרש. כשבא הביא עמו עשרים וארבעה אלפי תלמידים שמעה אשתו, הייתה יוצאת לקראתו אמרו לה השכנות : שאלי כלים, לבשי והתכסי. אמרה להם "יודע צדיק נפש בהמתו" (משלי יב: י) כשהגיעה אצלו, נפלה על פניה והיתה מנשקת לו רגלו, היו דוחפים אותה תלמידיו. אמר להם, עזבוה, שלי ושלכם שלה היא. שמע אביה שבא אדם גדול למקום אמר אלך אצלו, אפשר יפר נדרי. בא אצלו. אמר לו (ר' עקיבא): על דעת שהוא אדם גדול האם נדרת? אמר לו (האב): אפילו פרק אחד ואפילו הלכה אחת. אמר לו: אני הוא. נפל על פניו ונשקו ברגלו ונתן לו מחצית ממונו. **(ע"פ כתובות דף סב עב' )**  |

\* לאחר המדרש ימלאו התלמידים תעודת זהות על ר' עקיבא



**שם:**

**עיסוק לפני החתונה:**

**נשוי ל:**

**עיסוקו לאחר החתונה:**

**מידותיו:**

**מספר תלמידיו:**

3. המדריכים יעבירו לתלמידים את הדילמה הבאה:

אתם משתתפים במרוץ גדול וממש רוצים לנצח, אך לפתע ראיתם כי אחד מהמתמודדים מעד ונפל, האם תעצרו לעזור לו למרות שאתם יודעים כי ההפסד מובטח?!

בסיום הדיון, המדריכים ימשכו לספר על תלמידיו של רבי עקיבא...

תלמידיו של ר' עקיבא היו גדולים בתורה, אך מכיון שלא נהגו כבוד זה בזה, מתו כתוצאה ממגפה שהתחוללה בימי ספירת העומר, ולכן בימים אלו נוהגים אנחנו מקצת מנהגי אבלות: \* לא מתחתנים \*לא מתגלחים \* לא מחדשים בגדים \* לא שומעים מוסיקה וכו'.

4. משחק הציורים: (אם הכיתה גדולה אפשר לחלק אותה לשתי קבוצות)

המדריכים יתנו דף לאחד התלמידים ועליו יתבקש (התלמיד) לצייר חלק מתוך ציור שיחשוב עליו, הדף יעבור בין כל התלמידים, כל תלמיד בתורו ישלים את הציור כרואות עיניו.

לאחר שהתלמידים סיימו, יציג המדריך את התמונה לכיתה ויסכם: כל אחד מהכיתה הוסיף לציור משהו שלו, וכך נוצר ציור יפה.

המדריכים יסבירו כי אסור לנו לזלזל אחד בשני כיוון שכל אחד הוא מיוחד נותן לחברה את החלק שלו ואת ייחודו ואל לנו לנהוג כשם שנהגו תלמידיו של רבי עקיבא.

המדריכים יספרו על מרוץ נכים שהתקיים שנה שעברה.

באמצע המרוץ ראתה אחת המתמודדות שמתמודד אחד נפל ולא הצליח לקום, היא חזרה אחורה ועזרה לו לקום.

כשראו זאת כל המתמודדים חזרו גם הם אחורה וכולם הלכו יחד בשורה לקו הסיום.

5. המדריכים יחלקו לתלמידים כתב חידה שפתרונו הוא "שמעון בר יוחאי". (מצורף בנספחים)

המדריכים יספרו לתלמידים שאחד מתלמדיו הגדולים והידועים היה ר' שמעון בר יוחאי, ויום פטירתו הוא ל"ג בעומר.

*נספר לכם סיפור על רבי שמעון בר יוחאי,*

*ועל המערה שבה שנים רבות הוא חי*

*רבי עקיבא את רבי שמעון לימד,*

*עד שגם הוא נהיה רב גדול וישיבה בצידון ייסד.*

*רבי שמעון מכונה גם "מלומד הניסים",*

*ועל כך שגילה את הזוהר, רזי הזרים.*

*התחבא במערה מפני הרומאים,*

*ולמד שם תורה עם בנו הרבה מאוד שנים.*

*במערה ישב שנים רבות,*

*עד מות הקיסר וביטול הגזירות.*

*במירון קבור יחד עם בנו,*

*וכיום מקיימים הילולות לזכרו.*

*ל"ג בעומר נקבע ליום פטירתו,*

*והמונים עולים ביום זה לקברו.*

**כיתות ו'-ח' – איקס עיגול לל"ג בעומר**

1. **פתיחה:** המדריך יחלק את הכיתה לחמש קבוצות וכל אחת מהן תקבל כרטיסיית עבודה עצמית.

2. משחק 9 בריבוע:

המדריכים יחלקו את הכיתה לשתי קבוצות, קבוצה א' מקבלת כרטיסי X וקבוצה ב' מקבלת כרטיסי O.

(כדי לחלק את הכיתה באופן שכולם ידעו לענות על שאלות כדאי שאתם תחלקו אותם לאחר העבודה בקבוצות, באופן של: תפוח\אגס וכו')

כל אחת מהקבוצות בוחרת מהנושאים הרשומים על הלוח ובנושא זה יקבלו שאלה.

אם הם עונים על החידה נכון, יניח השליח את כרטיס הסימון של הקבוצה ואם עונים תשובה שגויה התור עובר לקבוצה הבאה.

הכרטיסיות: (כרטיסיות העבודה מצורפות לנספחים)

# רבי עקיבא # בר כוכבא # רבי שמעון בר יוחאי # ספירת העומר

3. על הלוח ייתלו חצאי משפטים\ אמרות מפרקי אבות הקשורות לאהבת הרע ועל התלמידים לנסות לחבר בין חצאי האמרות.

1 א- "הלל אומר: הווי מתלמידיו של אהרון..."

 ב- "אוהב שלום ורודף שלום, אוהב את הבריות ומקרבן לתורה..."

2 א- "שמאי אומר: עשה תורתך קבע, אמור מעט ועושה הרבה..."

 ב- " הווי מקבל את כל אדם בסבר פנים יפות..."

3 א- "הלל אומר: אל תדון את חברך..."

 ב- "עד שתגיע למקומו..."

4 א- "רבי אליעזר אומר: יהי כבוד חברך..."

 ב- "חביב עליך כשלך..."

המון ציוויים ודברי חז"ל קשורים לאהבת הרע ואנו צריכים להשתדל וליישם אותם הכי טוב שאפשר.

בל"ג בעומר נפסקה מגפת פטירתם של עשרים וארבעה אלף תלמידי רבי עקיבא שלא נהגו כבוד זה בזה.

עלינו לנסות ביום זה ובתקופה זו להפנים ולהשתדל לנהוג בכבוד אחד עם השני, לעזור ולסייע לחבר ולראות את הטוב בכל אדם שאנו מכירים.

**Loving The Other - לאהוב את הרע**

#### **גילאים** **10 - 15**

#### **גודל קבוצה** **8 - 30**

#### **משך הפעולה :** **45 דקות**

**מטרת הפעולה**

בתקופת ספירת העומר מתו כ- 24,000 תלמידי ר' עקיבא משום "שלא נהגו כבוד זה לזה". ומטרותינו במיוחד בימים אלו – להגדיל "אהבת ישראל" בין חניכינו ובין עמ"י בכלל.

**תוכן הפעולה**

**אהבת הרע**

 בתקופת ספירת העומר מתו כ- 24,000 תלמידי ר' עקיבא משום "שלא נהגו כבוד זה לזה". ומטרותינו במיוחד בימים אלו – להגדיל "אהבת ישראל" בין חניכינו ובין עמ"י בכלל.

**מהלך הפעולה**:

שמים לפני החניכים דף נייר חלק ולכל חניך נותנים צבע. כל אחד מן החניכים מצייר ציור על הנייר. לאחר מכן הדף עובר וכל חניך מוסיף על הציור של חברו.

בסוף הסיבוב מראים את הציור ושומעים את תגובות החניכים – כמובן שחלק מהם יתאכזבו שחבריהם הרסו להם ויביעו את אכזבתם בקול. (אפשר לנסות ולהקליט את הפעולה)

נותנים לחניך אחד דף ועליו להתחיל סיפור ולקפל אותו כך שחברו הבא בתור לא יראה מה כתוב וימשיך את הסיפור. כמובן ששוב ישמעו תגובות אכזבה שהרסו את הסיפור וכד'.

 מכינים חבילה מעיתונים, ובכל שלב תכונה טובה, על החניכים להעביר את החבילה לילד שהתכונה שרשומה בחבילה מתאימה לו– עליהם לפרגן לחברים!!!

לפני הפעולה מחלקים מצרכים להביא להכנת כדורי שוקולד/סלט פרות/ סלט ירקות/ וכד'  ולהכין יחד איתם.

 **סיכום**:

ללא עזרתם של כולם – אי אפשר להצליח במשימה! גם אם אנחנו לא רואים איך בדיוק הם עוזרים או חבריהם עוזרים להם – צריך לבדוק לפני. אפשר לפני הפעולה לחלק לכל חניך חלק מפאזל ולומר לו שאם הוא לא יגיע אי אפשר לקיים את הפעולה.

רעיון לצ'ופר: **"מסתבר כי אלוקים אינו מבקש שנהיה עשירים או רבי עוצמה, או גדולים ועצומים, כל רצונו – שנהיה כולנו חברים".**

**The Essence Of Lag Ba'omer - ל"ג בעומר- מהות**

#### **גילאים** **10 - 12**

#### **גודל קבוצה** **10 - 50**

#### **משך הפעולה :** **45 דקות**

**מטרת הפעולה**

**מטרה:**  שהחניכים יבינו למה חוגגים בל'ג בעומר

**תוכן הפעולה**

**פעולות:**

ל''ג בעומר- מהות

למה בכלל חוגגים את ל"ג בעומר ? מה מסתתר מאחורי המדורה ? - מערך פעילות לכיתות ה'-ו'

**קהל היעד:** גילאים 10-12
**אורך הפעילות:** 45 דקות
**מטרה:**  שהחניכים יבינו למה חוגגים בל'ג בעומר
[ בכדי למשוך תשומת לב- אפשר להכנס עם 2-3 קרשים ביד ]

**מהלך הפעילות:**
**1**.      פונים אל הילדים בשאלה- מי התחיל לאסוף קרשים למדורה? האם משהו יודע למה חוגגים בכלל?
**2**.      המדריך ישאל שאלות על ל'ג בעומר, בכל פעם יקריא שלוש תשובות, (בכל תשובה ילבש כובע אחר וינסה לשכנע כי זו התשובה), החניכים יצטרכו להחליט איזו תשובה נכונה-
א.      ע"י הרמת כרטיס, כל אחד, שבצדו האחד כתוב "נכון" ובצדו השני "לא נכון".
ב.       חלוקת החניכים לשתי קבוצות- תחרותיות.
*דוגמא לשאלה:*
מה הסיבה ששמחים בל'ג בעומר?
א.      ביום זה פסקו תלמידי ר' עקיבא למות במגיפה.
ב.       תשובה א' נכונה אבל ישנה עוד סיבה- ביום זה ר' שמעון בר יוחאי נפטר והתגלו לו סודות רבים והוא הפיץ את אור התורה.
ג.       בספר הזוהר שכתב ר' שמעון בר יוחאי כתוב שיום זה יום סגולה ולאותיות ל'ג בעומר יש משמעות גדולה ביהדות.
**3.**      תולים לכל אחד על הגב דף חלק עם שמו, מסתובבים בחדר, על כל חניך לכתוב על הדפים של כל האחרים תכונות טובות שהוא מוצא בהם. והמסקנה- אם נסתכל על הדברים החיוביים בחברינו, כך תהיה יותר אהבת חינם ולא שנאה שגרמה למותם של 24,000 תלמידי ר' עקיבא.
**4**.      המדריך יקריא את הקטע "איך לשנוא אנשים".

=============

**שם המשחק: לשנוא אנשים**
עידו הסביר לי את עקרונות המשחק: "אפשר לשחק אותו בכל מקום ציבורי – בבית קפה, בתחנת רכבת, או בנמל תעופה בשעת ההמתנה למטוס. בוחרים אחד מהקהל, מישהו שלא מכירים, ומתחילים לשנוא אותו.    "לא הבנתי", אמרתי.
"בסדר, אז נשחק את המשחק עכשיו: אתה רואה את ההוא שם? **בוא נשנא אותו"**. עידו הצביע לעבר צעיר שישב במרחק שולחנות אחדים מאתנו וקרא עיתון.  "תראו אותו", אמר עידו, "האידיוט הזה. הוא קורא רק את עמודי הספורט". "אבל הוא נראה לי תמים למדי", השבתי.
"אהה", אמר עידו. "הוא סתם קלוץ אומלל. הוא מנסה להסב את תשומת ליבו של המלצר. תראה, הוא מנפנף. מי הוא חושב שהוא? יש אנשים שמחכים שהוא ישרת אותם. הוא הולך להזמין כוס קפה ולשבת שם כל היום. הקמצנות של אנשים כאלה משגעת אותי".
"עכשיו תראה איך הוא נועץ עיניים בבחורות. אני משוכנע שהמשטרה הייתה שמחה לשים עליו יד. עכשיו הוא שם את העיתון שלו על כסא אחר. אנשים מסוגו מלכלכים את העיר הנקייה שלנו. לא אכפת לו מאף אחד, רק מעצמו. **אוף, כמה שאני שונא טיפוסים כאלה!"**
"הוא באמת נראה טיפוס מלוכלך", הערתי.
"מלוכלך?" קרא עידו בזעם. "הוא ממש מזוהם! הוא לא התרחץ כבר שבועות". בעוד אני בוחן אותו בקפדנות, הגיעה אישה זקנה והצטרפה לאיש. הוא נשק לשתי לחייה.
"הנה" קפץ עידו. "זה המשחק שלו"
"לא", אמרתי. "לי דווקא נראה שזו אמו".
"אולי" אמר עידו, אבל זה טיפוסי. הוא מכריח את אמו לפגוש אותו פה במקום שהוא יבוא אליה. הוא מרגיש חשוב מידי מכדי לבקר אותה; היא צריכה לבוא אליו. וכשאני חושב על מה שעבר על האישה הזאת עד שגידלה אותו, ואיזה קורבנות הקריבה למענו, בא לי להקיא".
גם אני התרגזתי. "צריך להיות לבן אדם כבוד לאימא שלו", הסכמתי.
"שמת לב?", שאל עידו. "הוא אפילו לא שאל אותה מה היא רוצה לשתות. אתה חושב שאכפת לו? הוא מפונק לגמרי".
"הוא גרוע ביותר", אמרתי.

עידו אמר: "עכשיו הוא צוחק, איזה בן אדם צוחק עם אימא שלו?"
"או עליה?" נידבתי רעיון.
"המלצר מביא לה משקה. זה נראה כמו וויסקי", ציין עידו. "הוא עוד יהפוך אותה לאלכוהוליסטית".
"אתה מאמין שהוא ישלם בשביל זה?" שאלתי.
"לא אם זה תלוי בו", השיב עידו. "הוא כנראה יחשוב על תירוץ כלשהו כדי להלביש את החשבון על האימא שלו. אחרי הכל הוא עושה זאת כל חייו".
איש אחד נעצר ליד השולחן לומר שלום. עידו התרתח. "הוא אפילו לא טורח לעשות הכרה בניהם. הוא מתבייש באמו"
"מתאים לו",
 אמרתי, והטחתי את כוסי בשולחן.
"הוא מזמין את הברנש לשבת אתם. איזה טיפוס מציג את אימו לטיפוס כזה?", אמרתי, "אני הולך להכניס לו בוקס באף!"
לפתע נרגע עידו, ונראה כי הוא מאבד עניים בכל הסצינה. הוא אמר לי בלחש: "ועכשיו מה בדבר הגברת ההיא עם הכלב?"
===========

**5**.      **סיכום**- המדריך יסכם בכמה מילים למה אנחנו חוגגים בל'ג בעומר, וידגיש את החשיבות להוסיף אהבה- לשחק באיך לאהוב אנשים ולא להיפך.

**"לא תשנא את אחיך בלבבך..ואהבת לרעך כמוך "**
(ויקרא, קדושים

בס"ד

**המירוץ אל המדורה**

משחק מסלול לקבוצות לקראת ל"ג בעומר

מיועד לגילאי גן והכיתות הנמוכות של ביה"ס

המשחק כולל:

* מסלול בן 33 משבצות
* קוביה
* חיילי משחק כמספר הקבוצות
* כרטיסי משימה
* כרטיסי הפתעה
* כל האביזרים הנצרכים למשימות

מהלך המשחק:

* מחלקים את המשתתפים לארבע או חמש קבוצות, רצוי בדרך מתודית.
* כל קבוצה מקבלת חייל משחק.
* מקדימים ומספרים שאנחנו עכשיו מנסים להגיע להיום הראשון של פסח עד ל"ג בעומר, והקבוצה שתגיע ראשונה למדורה – תנצח. [לבוגרים יותר – אפשר להוסיף את עניין מנהגי האבלות שעד ל"ג בעומר שאנחנו רוצים לצאת מהם וכד', אפשר לציין את משמעות המדורות כמודיעות ומבשרות על הנצחון נגד הרומאים (הדלקה מהר להר) או כל עניין אחר כדי להכניס משמעות למשחק]
* נציג מכל קבוצה זורק את הקוביה. הקבוצה בעלת התוצאה הגבוהה ביותר מתחילה.
* כל קבוצה בתורה זורקת את הקוביה, מתקדמת לפי התוצאה וממלאת אחר ההוראות.
* רוב המשימות מיועדות לכל הקבוצות יחד, על מנת לא לאבד עניין של המשתתפים.
* רצוי להביא גם פרסים קטנים או סוכריות לשלבים השונים של המשחק.

המסלול:

1. התחלה (אפשר להוסיף ציור של מצה)

2.

3.

4. משימה

5.

6. שביעי של פסח, המתינו תור לחציית ים סוף

7.

8.

9. הפתעה

10.

11.

12. משימה

13.

14.

15. משימה

16.

17.

18. הפתעה

19.

20. יום העצמאות – התקדמו משבצת בשמחה

21.

22.

23.

24. משימה

25.

26.

27. משימה

28.

29.

30. לא אספתם מספיק עצים למדורה, המתינו תור במקום

31.

32.

33. ל"ג בעומר שמח (ציור של מדורה)

כרטיסי משימות:

ר' שמעון בר יוחאי ובנו התחבאו במערה במירון. שם הם אכלו חרובים ושתו מים.

הקבוצה הראשונה שתסיים לאכול חרוב ולשתות כוס מים – תתקדם משבצת.

מסביב למדורה אנו עורכים מעגל של אבנים כדי למנוע התפשטות של האש.

הקבוצה הראשונה שתצליח לאסוף ולסדר מעגל מעשר אבנים – תתקדם משבצת.

על כל קבוצה לשלוח נציג למירוץ של תפוח אדמה בכף.

קבוצתו של המנצח – תתקדם משבצת.

לקריאת "שלוש ארבע ו.." כל קבוצה צריכה לבחור ולשיר שיר של ל"ג בעומר.

הקבוצה שתשיר ראשונה, יפה וברור – תתקדם משבצת.

ל"ג בעומר הוא היום ה-33 לעומר.

הקבוצה שתסיים ראשונה לעמוד בצורת המספר 33 – תתקדם משבצת.

שמו של מנהיג המרד הוא בר כוכבא.

הכינו כוכב (בעל 5 קודקודים) ממקלות קטנים.

הקבוצה שתסיים ראשונה תתקדם צעד אחד.

ר' עקיבא קנה לאשתו תכשיט שנקרא "ירושלים של זהב".

יש לכם 2 דקות לבנות דגם של ירושלים מחומרים שימצאו בסביבה.

הדגם המרשים ביותר ינצח ויזכה את הקבוצה בהתקדמות של שתי משבצות.

ר' עקיבא היה רועה את הצאן של כלבא שבוע עד גיל 40.

הקבוצה הראשונה שתצליח להסתדר בצורה של רועה וכבשים תתקדם משבצת.

מסופר על בר כוכבא שרכב על אריה.

לקריאת "שלוש ארבע ו..." על כולם לשאוג שאגת אריה.

הקבוצה שתשמע חזק ביותר – תתקדם צעד.

על כולם לשיר את השיר "אמר ר' עקיבא ואהבת לרעך כמוך זה כלל גדול בתורה", כאשר כל ילד שר מילה אחת בתורו. קבוצה שבה טועים – תפסל. הקבוצה האחרונה שנשארת – תתקדם שתי משבצות.

הילדים שלמדו תורה אמרו לרומאים שהם רק משחקים בחץ וקשת.

הקבוצה שתציג ראשונה "תמונה אנושית" של ילדים משחקים בחץ וקשת – תתקדם שתי משבצות.

כרטיסי הפתעות:

צבאו של בר כוכבא ניצח בקרב.

התקדמו 3 משבצות

לר' עקיבא נהרגו 12 אלף זוגות תלמידים.

חזרו זוג צעדים אחורה.

כמה תכשיטים מפורסמים קנה ר' עקיבא לאשתו רחל?

התקדמו מספר זה של צעדים.

קבוצת ילדים הצליחה לשכנע את הרומאים שהם רק משחקים בחץ וקשת ולא לומדים תורה.

התקדמו שני צעדים.

הרומאים תפסו את ר' עקיבא כי הוא לימד תורה.

חזרו 3 צעדים.

ר' שמעון בר יוחאי ובנו נאלצו להתחבא במערה.

חזרו צעד אחד אחורה.

**The Truth Is Coming Out From The Cave - האמת יוצאת מהמערה**

#### **גילאים** **15 - 17**

#### **גודל קבוצה** **10 - 20**

#### **משך הפעולה :** **45 דקות**

**מטרת הפעולה**

על פנימיות, חיצוניות, ומאבקו של רשב"י ברומאים – מערך פעילות לקראת ל"ג בעומר

**עזרים נדרשים**

**אמצעי עזר:**
כרטיסי דמויות
דפים עם אגדת רשב"י (מחולק לשני חלקים)

 - מובא בסוף המערך

**תוכן הפעולה**

**מהלך היחידה:**
שלב א': 'מבחן הכוונה או מבחן התוצאה'?
נחלק 3 כרטיסי דמויות לתלמידים, ונבקש מכל אחד להכין את סיפורו לקראת עמידה למשפט.

**דמות א'**: מנהל אתר בניה בשרון. הוא מואשם בסיכון חיים ברשלנות. בעת בניית הפיגומים, העדיף לחסוך בברזלים, ובנה פיגום משכבת ברזל אחת במקום שתיים. כאשר מנהל העבודה העיר לו על כך ועל הסיכון שיש בעניין, ענה לו מנהל אתר הבנייה: 'מה אכפת לך, סך הכל כמה תאילנדים...'.
ואכן לפני שבועיים, באמצע יום העבודה נפלו הפיגומים כאשר שלושה פועלים עסקו בהתקנת החלונות, ולמזלם אף אחד לא נהרג, אלא אחד הפועלים נפצע פצעים בינוניים.
**החליטו בינכם איזה עונש תקבעו למנהל אתר הבניה.**
**דמות ב'**: מנהל מעון לילדים ממשפחות הרוסות. גם הוא מואשם בפציעת אדם ברשלנות.
כתב האישום מפרט שביום רביעי לפני שבועיים, הגיע עם מכוניתו למועדון הילדים, ולפני שהחנה את המכונית הבחין בילד שבורח מתוך המבנה בבכי הסטרי. המנהל שחשש שמשהו חמור אירע, קפץ מתוך מכוניתו ורדף אחרי הילד. לאחר שתפס את הילד והרגיעו, בא לשוב למכונית, ולפתע הבחין שהרכב מדרדר בגלל ששכח להרים את בלם היד. המנהל רץ לעבר הרכב כדי להתריע את הילדים הרבים ששחקו סביבו, אולם לא הספיק, והרכב פגע באחד הילדים ופצע אותו פצעים בינוניים.
**החליטו בינכם איזה עונש תקבעו למנהל המעון לילדים.**
בשלב זה נעצור.
כמובן שהעונש למנהל אתר הבניה יהייה חמור יותר מהעונש למנהל המעון. מדוע? **הרי בשני המקרים התוצאה זהה!**
נערוך דיון קצר בנושא, והמסקנה המתבקשת תהייה ש**אנו בוחנים דברים לא רק לפי התוצאה, אלא בעיקר לפי הכוונה והנסיבות.**
כעת נציג את **דמות ג'**:
דמות זו אינה אלא אותו מנהל מעון ילדים, אולם הוא מספר כעת את סיפורו המלא. קודם לכן, שיקר בפרט מסויים חשוב מאד. למעשה, כשראה את הרכב מדרדר, ניסה לרוץ ולהזהיר את הילדים המשחקים בקרבת הרכב, אולם לא היה לו סיכוי. הרכב פגע ישירות בילדה קטנה ששיחקה בכדור, והרגה אותה על המקום
**האם תשנו את עונשו? והרי לפי 'מבחן הכוונה' מדובר באותם תנאים!**
לאחר שנשמע את תגובות התלמידים נוכל לסכם:
כאשר אנו בוחנים דברים בעולם, אנו יכולים להסתכל משתי זויות שונות: 'מבחן הכוונה' או 'מבחן התוצאה'.
פעמים רבות, אנו מתמקדים במבחן הכוונה ומתעלמים מהתכלס'. **האם אתם יכולים לתתדוגמאות?**
(דוגמאות: אי שפיות רגעית, ילד שפשע בלא דעת וכן הלאה).לעיתים, המבחן יהייה דווקא מבחן התוצאה.
(דוגמאות: בבחירות לכנסת נצביע לפי התכל'ס ולא לפי הכוונה, הורה שהיכה את בנו וחבל בו 'והתכוון סך הכל לחנך אותו'...)
**אולם ישנם מצבים רבים, בהם קשה לדעת לפי איזה מבט עלינו להסתכל. וזהו סיפורו של רשבי.**
שלב ב': 'מחלוקת החכמים'
נחלק את חציה  הראשון של האגדה (מובא בסוף המערך), ונבקש מאחד התלמידים שיקריא לכיתה בקול.
**מהו הויכוח בין חכמים ביחס לשלטון הרומאי?**
**נסביר:** לדעת כל החכמים השלטון הרומאי הוא שלטון מושחת. עם עובדות אי אפשר להתווכח.
אלא שהויכוח נמצא במישור אחר לגמרי - האם ניתן לשתף פעולה עם מעשי השלטון למרות כוונותיהם הרעות? האם ניתן להפריד בין מעשים לכוונות?
**רבי יהודה** מאמין שניתן לעשות הפרדה. אפשר לשתף פעולה עם אדם אפילו כשכוונותיו רעים.
  (ניתן להביא דוגמה של אדם שרוצה לפתוח תנועה למאבק בתאונות דרכים, ומשתף פעולה עם אדם אחר שמספק לו כסף אולם כל מטרתו היא אינטרסים בלבד)
**רבי יוסי**שותק. נסביר ששתיקה זו איננה חוסר החלטיות, אלא החלטה של אי התערבות, ויש הבדל. פתק לבן איננו שווה לחוסר הצבעה. בפתק לבן אני מכריע שאי אפשר להכריע. רבי יוסי חושב שאסור לשתף פעולה עם השלטון, אלא צריך לשבת בשקט ולצפות מהצד איך הדברים מתפתחים. במידה והכיוון יהייה חיובי - נצטרף. אם לא - נתנגד.
**רבי שמעון** מתנגד. לא קיימת בכולם הפרדה בין פנים לחוץ. שלטון מושחת - מעשיו מושחתים גם כן. לא רק שלא ניתן לשתף פעולה איתו, אלא שיש צורך להלחם בו.
**נדגיש:**כאשר אנו קוראים את גישותיהם של חכמים, אין זה גישה אישית בלבד. תתארולעצמכם חכם בסדר גודל של רבי שמעון עומד ודורש בפני בית מדרש מלא קהל על הריקבון של מעשי הרומאים - ואפילו תחת מעשיהם הטובים.
השלטון הרומי איננו יכול להשאר אדיש.
הוא שולח להעניש את החכמים, וכל עונש מותאים לדרכו של אותו חכם:
**רבי יהודה - יתעלה:** כלומר את רבי יהודה ניתן למנות לתפקיד שמסייע לשלטון, שהרי אפילו אם הוא לא היה רוצה אותנו כאן - בכל זאת ניתן לשתף איתו פעולה, שהרי הוא רואה את המעשים החיצוניים והשלטוניים שלנו כמעשים חיוביים.
**רבי יוסי - יגלה:** הוא רוצה לעמוד בצד ולהשקיף? בבקשה! אולם שיעשה זאת מרחוק, כדי לא להחליש את מי שרוצה לסייע לנו.
**רשבי - יהרג:** גישתו היא סכנה לשלטון, ואין לנו מה להעזר באנשים כמוהו.
שלב ג': 'המערה'
מדוע בורח רשבי למערה?
ניתן להסביר בצורה פשוטה שרשבי ברח. אבל ניתן להסביר בצורה שונה.
יש הבדל בין 'נסיגה' לבין 'הערכות מחדש'.
(בצה"ל למשל, המושג 'נסיגה' לא קיים בלקסיקון).
נסיגה הכוונה להרמת ידיים. כניעה. כאשר האדם מכיר שהוא כשל, ואין לו סיכוי, הוא מפסיק לנסות.
 לעומת זאת 'הערכות מחדש' זהו מצב שונה לגמרי: כאשר האדם מבין שבמצב הנוכחי אין לו אפשרות לממש את רצונו, הוא עורך 'נסיגה טקטית' לשם ארגון הכוחות, התחמשות, חשיבה מחודשת, והכל למטרה אחת: כאשר הקרקע תוכשר להסתערות נוספת - הם יהיו מוכנים.
נמחיש את הדבר באמצעות מתודה:
נספר לתלמידים שהם מנהיגים של קבוצת מיעוט במדינה פאשיסטית. בבחירות האחרונות הם הפסידו למפלגת השלטון הלא-דמוקרטית, שהשתלטה על כל המוסדות במדינה, הוציאה אתכם אל מחוץ לחוק, והחלה להקים משטר דיכוי אכזרי.
לפני ההנהגה שלכם עומדות שלוש אפשרויות:
לצאת למאבק נגד השלטון, כאשר אתם ללא כסף וארגון, ורוב הציבור נגדכם.
לפרק את התנועה ולהצרף למפלגת השלטון.
3. לרדת למחתרת, ולהתחיל באגירת כוחות וכסף, לבנות מחלקת ידיעות, מחלקת גיוסאנשים וכו'.
אלו הברירות שעמדו לפני רשב"י. ורשבי בוחר באפשרות השלישית, אולם בהבדל אחד גדול.
רשבי לא מקים ארגון מחתרתי. רשבי מגייס כוחות, אך לא כוחות חיצוניים. הוא מבין שלתיקון העולם יש צורך בכוחות אדירים ואינסופיים, אשר אותם ניתן לקלוט רק **מבפנים. מתוך הנשמה ומתוך התורה.**
דוגמה נוספת:
אנו מכירים דבר זה גם בחיים. האם ניתן לקרוא לשינה 'בריחה מהמציאות'?
אמנם במצבים חולניים ישנם אנשים שישנים כדי לברוח, אבל אצל אדם נורמלי השינה היא חלק מהחיים, והיא זו שנותנת לאדם כח להמשך הפעילות. השינה היא פסק זמן של התכנסות, אשר בה אוגר האדם כוחות להמשך ההתמודדות ברגע ההתעוררות.
רשבי מתבודד במערה, גם כדי להתחבא מהרומאים, אולם גם כדי שה'רעשים' של העולם לא יפריעו לו להצטייד בעוד ועוד כוחות פנימיים. הוא מבין שלתיקון העולם הוא לא זקוק לכסף. הוא זקוק לנשמה גדולה, ולשם כך עליו לעזוב את כל מסגרות הכסף, המשפחה, החברה... ואפילו הבגדים. כל דבר חיצוני מפריע לכוחות הפנימיים לצאת החוצה.
**רשבי הולך באופן הקיצוני ביותר - חורבן הגוף - כדי להשיג את כח הנשמה.**
והרי זהו בדיוק מאבקו של רשבי. מבחינת הגוף - השלטון הרומאי בסדר גמור: יש גשרים, כבישים, שווקים. אלא הקלקול קיים בנשמה, בפנימיות, בכוונת הדברים. וכדי לתקן אותם יש צורך בחורבן הגוף בכדי להצליח להאזין לצלילי הנשמה.
בתקופה הזאת מחבר רשבי את הזוהר, היינו את תורת הנסתר היהודית, שעוסקת בדיוק בצד זה של הפנימיות והנשמה.
**נקרא את המשך הסיפור עד סופו.**
כך מסתגר רשבי עד אשר שומע שהקיסר מת, כלומר **ישנה הזדמנות נוספת לתיקון המצב.**
רשבי יוצא, ופוגש עולם בו כולם מתעסקים בענייני הגוף, כלומר החומר - זורעים וחורשים.
האש הפנימית אותה קלט במערה לא מסוגלת לסבול שטחיות כזו - ושורפת כל מה שרואה.
השריפה מבטאת הפיכה של דבר חומרי לדבר רוחני **(פירוק הדבר ליסודות וכו').**
ובעקבות גערתו של הקב"ה חוזרים למערה, לצורך תקופה נוספת של איזון בה לומדים איך להוריד את אותם אידאלים ועוצמות פנימיות - לתוך מסגרות קטנות של יום יום, חרישה, זריעה, וחיי המעשה הקטנים.
והאגדה מסתיימת בפגישה עם הזקן. הזקן נמצא במרוצה, שכן כל השבוע אנו רצים אחרי החיים החומריים. יום אחד בשבוע אנו נכנסים למערה, ל'שינת חורף' כדי לאגור כוחות רוחניים ולהפגש עם הנשמה - וזהו יום השבת. ומתוך יום זה אנו סופגים את האש שמחממת ולא שורפת, לכל שאר ימות השבוע.
כאן ניתן להמשיך ולהסביר לפי רמת הקבוצה. גם שמיטה וגם יובל הם 'מערות' בהם האדם, האומה והקרקע עוצרים במרוצתם ומחפשים את כוחם במקור הפנימי, מהיצירה, כלומר מהקב"ה. כל אדם חייב לשוב מדי פעם למקור ולפנימיותו, ולקבל משם את כוחותיו להמשך הפעילות. תפילה, שבת וכו' - הם כולם עצירות לשם קבלת אור מהקב"ה להמשך חיינו.
**נספח: ה'אגדתא' על רשב"י**
תלמוד בבלי, דף ל"ג, עמוד ב'
"...ישבו רבי יהודה ורבי יוסי ורבי שמעון, וישב אתם  יהודה בן גרים.
פתח ר' יהודה ואמר: 'כמה נאים מעשיהן של אומה זו: תקנו שווקים תקנו גשרים תקנו מרחצאות!'
ר' יוסי שתק
נענה רשב"י ואמר: 'כל מה שתקנו לא תקנו אלא לצורך עצמן! תקנו שווקין להושיב בהן זונות, מרחצאות לעדן בהן עצמן, גשרים ליטול מהן מכס'!
הלך יהודה בן גרים וסיפר דבריהם, ונשמעו למלכות. אמרו" 'יהודה שעילה - יתעלה. יוסי ששתק - יגלה לציפורי. שמעון שגינה - יהרג!
הלך הוא ובנו, ישבו בבית המדרש כל היום, והיתה אישתו מביאה להם לחם. כאשר החמירה הגזירה, אמר לבנו: 'נשים דעתן קלה, שמא יענו אותה ותגלה לרומאים על מיקומינו.
הלכו וישבו במערה. התרחש נס, נברא להם חרון ומעיין, והיו יושבים מכוסים בחול עד הצוואר. כל היום למדו, ובזמן התפילה התלבשו והתפללו, ולאחר מכן היו מורידים בגדיהם כדי שלא יתבלו. ישבו שנים-עשר שנים במערה. בא אליהו ועמד בפתח המערה. אמר: 'מי יודיע לבן יוחאי שמת הקיסר ובטלההגזירה?'.
יצאו מהמערה, וראו אנשים זורעים וקוצרים. אמר: 'מניחין חיי עולם ועוסקין בחיי שעה?' וכל מקום שנתנו עיניהן - מיד נשרף.
 יצתה בת קול ואמרה להם: 'להחריב עולמי יצאתם? חיזרו למערתכם!'.
חזרו וישבו במערה שנים עשר חודש, כפי שאומרים 'משפט רשעים בגיהנם י"ב חדש'.
יצתה בת קול ואמרה: 'צאו ממערתכם'. יצאו. וכל מקום שהיה רבי אלעזר מזיק - היה מתקן רבי שמעון. אמר לו: 'בני, די לעולם אני ואתה'.
כשהגיע בין השמשות של ערב שבת, ראו אותו זקן רץ עם שני הדסים בידיו.
אמרו לו: 'אלה למה לך?'
אמר להם: 'לכבוד שבת'.
אמרו לו: 'מספיק לך אחד!'.
אמר להם: 'אחד כנגד זכור, ואחד כנגד שמור'.
אמר רשב"י לבנו: 'ראה כמה חביבין מצות על ישראל', והתיישבה דעתו.

**Activity For The Bonfire - מסביב למדורה- הפעלות**

#### **גילאים** **6 - 20**

#### **גודל קבוצה** **5 - 100**

#### **משך הפעולה :** **90 דקות**

**תוכן הפעולה**

מסביב למדורה מדרשת מעלה

כמו בכל שנה אחרי פסח כולם מתחילים לאסוף קרשים, הוויכוחים לגבי מה אוכלים פיצה,על האש או תפו"א ומרשמלו  גם מגיעים באיזשהו שלב ורק "התוכנית האומנותית" של הערב נשארת בודדה ,ובכן על מנת שהשנה כשנגיע לערב המיוחל עם כל הקרשים והמרשמלו וכל השאר תהיה לנו גם פעולה בכיס אספנו בשבילכם כמה הצעות מה כבר אפשר לעשות מסביב למדורה...

1. אז כמובן שהמצרך הבסיסי הוא גיטרה (אנחנו משקיעים...) תמיד באיזשהו שלב במהלך הערב מגיע זמן השירים ,אז כדי שיהיה קצת יותר נחמד כדאי שתהייה גיטרה בהישג יד ומישהו שיודע לנגן...

2.משחקי חברה:

       פנטומימה=  מכינים רשימת מושגים ומחלקים את החניכים לשתי קבוצות כל קבוצה בתורה שולחת נציג שעליו להציג את המושג שקיבל בפנטומימה ,הקבוצה שמגלה הרבה יותר מושגים היא המנצחת...

       כושר= בגלל שרוב הערב יעבור הישיבה (ואנחנו לא רוצים שרירים תפוסים) כדאי להזיז קצת את החניכים,תחרות ריצה מסביב למדורה...

       מי שאוכל מהר אוכל יותר= תחלרות אכילת תפו"א

       ציזבטים= באיזשהו שלב מאוחר יותר בערב תמיד נחמד לאסוף את כל החניכים מסביב למדורה ולספר איזה סיפור מפחיד (וסתם יהיה הרבה יותר נחמד אם אחד החניכים יעלם פתאום באמצע/שהמדריך יקפוץ מאמצע שום מקום...)

       לא נפסיק לשיר=נסו לזהות את השיר ,המדריך אומר מילה משיר והחניכים צריכים לזהות את השיר

       אם יש גיטרה אפשר גם להתחיל שיר מסוים והחניכים צריכים לזהות את המשכו

3. רגע לפני שמתחילים בכל הערב הזה כדאי לרענן את הזיכרון ולהזכיר לכולנו למה בדיוק אנו יושבים היום מסביב למדורה . לכן המדריכים המוכשרים שלנו יכינו הצגה עם תחפושות (אנחנו משקיעים...) ויציגו את סיפור ר' עקיבא ומרד בר כוכבא -שווה...

4. צופר- לוקחים דפים קטנים שורפים אותם מסביב ,מצירים בנאדם מחזיק גפרור(מדביקים לו גפרור אמיתי) ולרשום שרופים עליכם...

או שלוקחים קופסאות גפרורים בתוך הקופסה מכניסים גפרור אחד,עוטפים את הקופסה בניר וכותבים עליו לשעת חירום.

5.. רגע לפני שהלילה נגמר וכולנו עוזבים עיפים ומוטשים עוצרים ובודקים היטב. אין גחלים דלוקות וכו'.... המקום שהינו בו נשאר נקי בלי שאריות אוכל או זבל וכו'.

מס. נושא: 3.074



 **ל"ג בעומר וספירת העומר**

**מבוא:**

ל"ג בעומר הוא היום ה33- של "ספירת העומר", בו יוצאים רבים מבני הנוער לטבע, מבעירים מדורות, והקטנים שבהם מצטיידים בקשת וחץ, מעשה-ידיהם להתפאר. רבים מכירים את החג דרך שני מנהגים אלה בלבד. אולם נשאלת השאלה - האם אלו המנהגים היחידים? על איזה רקע הם צמחו? מה מסמלים המנהגים ולאיזו תקופה בהסטוריה של העם היהודי הם משתייכים?

**מטרה:**

- היכרות עם המנהגים הנהוגים בחג, ונעמוד על משמעותם ומקורם.

- ברור משמעות המנהגים ומקורם.

**מהלך ההפעלה:**

1. סיעור מוחות: שאל את המשתתפים מה מזכיר להם החג, וערוך את השמש המתאימה. (אגב, שלב זה יאפשר לך לעמוד על היקף היכרות הקבוצה עם החג).

2. משחק "פאסיאנס ל"ג בעומר". המשחק יתבצע בצוותים

 בני 4-3 משתתפים, ויכול גם להיות תחרותי.

המשתתפים יקבלו ערימת פתקים המתאימים למשבצות בדף הטבלה שיחולק - אחד לכל צוות. לכל פתק משבצת מתאימה. הטבלה בנויה מטור של מנהגים הקשורים בחג, ושורת שאלות הנוגעות לאותם מנהגים.

הסבר את מהות המשחק, ובקש מכל צוות לשבץ כל פתק במשבצת המתאימה לו. חשוב שכל אנשי הצוות ישתפו פעולה במילוי הטבלה, כך שכל אחד יוכל לתרום את תרומתו להצלחת הצוות.

סיום המשחק כאשר משלימים הצוותים את מילוי הטבלאות שקיבלו.

חשוב לעבור על הטבלאות המלאות ולערוך דיון בנושא.

**הערות למנחה:** ניתן לנסות וללמוד ממקורות שונים מנהגים נוספים, או לנסות למצוא סיבות נוספות למנהגים שהוזכרו (רב השכונה, הורים, או מבוגרים אחרים שומרי מסורת).

**שאלות לדיון במליאה:**

- איזה מהמנהגים שטפלנו בהם מדבר אליך? מדוע?

- באלו מן האישים שהוזכרו במהלך ההפעלה היית מעוניין לפגוש? מה היית שואל או אומר

 לו?

|  |  |  |  |  |
| --- | --- | --- | --- | --- |
| **מנהג** | **תיאור המנהג** | **מקורו של** **המנהג** | **מה מסמל** **המנהג** | **הדמות המרכזית** **סביבה נהוג** **המנהג** |
| **חץ וקשת** | נהוג בעיקר בקרב ילדים. קושרים ענף בשני קצותיו ע"י מיתר, ומכינים מקלות דקים ומחודדים. | על שום מלחמתם של היהודים ברומאים במרד בר-כוכבא בשנת 165-161 לספירה, שנכשל בסופו של דבר, בו אבדו כחצי מיליון יהודים. | מסמל את אומץ לב חייליו של בר-כוכבא, ואת היותם פרטיזנים קלי תנועה מול הצבא הרומאי הכבד. | בר-כוכבא מנהיג המרד ברומאים. |
| **הבערת מדורות** | איסוף קרשים וענפים והדלקתם עם שירה וריקודים. | לזכר המשואות שהודלקו בראשי ההרים ששמשו להעברת בשורת המרד. | מסמל את ההתמדה והדבקות של ר' שמעון בר-יוחאי בלימוד תורה לאור מדורה גם בעת בריחתו מיד הרומאים. | בר-כוכבא ור' שמעון בר-יוחאי. |
| **הילולה בהר** **מירון** | עליה לרגל לקבר ר' שמעון בר-יוחאי. הדלקת מדורה על קברו, תוך שתיה ואכילה, ריקודים ושירים עממיים. המבקרים שוטחים את בקשותיהם ותחינותיהם על קבר הצדיק. | הר מירון הינו מקום מושבו ועבודתו של ר' שמעון בר-יוחאי וגם מקום קבורתו. זהו מרכז לעליה לרגל לאנשים רבים לבקשת תרופות וסגולות שונות. | היום מסמל את יום מותו של ר' שמעון בר-יוחאי, במקום קברו בגליל. | ר' שמעון בר-יוחאי. הוא נרדף ע"י הרומאים, ומספרים עליו שישב 13 שנה במערה בסביבת הר מירון, ועסק בלימוד. עפ"י המסורת מת בל"ג בעומר. |
| **התרת נישואין והפסקת ימי אבל** | בל"ג בעומר, בניגוד לכל ימי ספירת העומר, ניתן להנשא, וכן ביום זה מפסיקים אבל על המת. | אין אבלים ביום חג, ולכן גם רשאים להנשא ביום זה. | היום מסמל, עפ"י המסורת, מפנה לטובה במרד בר-כוכבא, ומשך השנים הפך ליום חג. |  |
| **ספירת העמר** | ספירת 50 ימים מחג הפסח ועד חג השבועות - היום בו מביאים את העומר לבית המקדש. בתקופה זו אין מתחתנים ואין מסתפרים ומתגלחים - כמנהג אבלים. | מקור המנהג במסורת עם שקבעה את ימי ספירת העומר כאבל על תלמידי ר' עקיבא, שנפלו במרד בר-כוכבא | המנהג מסמל את העומר שהיו מביאים בחג השבועות. העומר הוא החטה צעירה שהחלה להבשיל בפסח. |  |

סיום המשחק כאשר משלימים הצוותים את מילוי הטבלאות שקיבלו.

יש חשיבות לעבור על הטבלאות המלאות ולערוך דיון בנושא.

הערות למנחה: ניתן לנסות וללמוד ממקורות שונים מנהגים נוספים, או לנסות למצוא סיבות נוספות למנהגים שהוזכרו (רב השכונה, הורים, או מבוגרים אחרים שומרי מסורת).

**שאלון לדיון במליאה:**

- איזה מהמנהגים שטפלנו בהם מדבר אליך? נמק!

- באלו מן האישים שפגשת במהלך ההפעלה היית מעוניין לפגוש? מה היית שואל או אומר

 לו?